stanford-oval/wikipedia huggingface dataset:
การปรับภาวะให้เกิดความกลัว

การปรับภาวะให้เกิดความกลัว (อังกฤษ: fear conditioning) เป็นรูปแบบทางพฤติกรรมที่สิ่งมีชีวิตเรียนรู้เพื่อพยากรณ์เหตุการณ์ที่ไม่น่าพึงใจ
เป็นรูปแบบแห่งการเรียนรู้โดยจับคู่สิ่งแวดล้อมที่ปกติเป็นกลาง ๆ (เช่นสถานที่) หรือตัวกระตุ้นที่เป็นกลาง ๆ (เช่นเสียง) กับตัวกระตุ้นที่ไม่น่ายินดี (เช่นถูกไฟดูด เสียงดัง หรือกลิ่นเหม็น) ในที่สุด การจับคู่เช่นนั้นเป็นเหตุให้สิ่งมีชีวิตตอบสนองด้วยความกลัว ต่อตัวกระตุ้นหรือสิ่งแวดล้อมที่ในตอนแรกเป็นกลาง ๆ เพียงลำพังโดยปราศจากตัวกระตุ้นที่ไม่น่ายินดี
ถ้าใช้ศัพท์ที่เกี่ยวกับการปรับสภาวะแบบคลาสสิก (classical conditioning) ตัวกระตุ้นหรือสิ่งแวดล้อมที่เป็นกลาง ๆ เรียกว่า สิ่งเร้ามีเงื่อนไข (conditional stimulus)  ส่วนตัวกระตุ้นที่ไม่น่ายินดีเรียกว่า สิ่งเร้าไม่มีเงื่อนไข (unconditional stimulus)  และความกลัวที่เกิดขึ้นในที่สุดของการปรับสภาวะเรียกว่า การตอบสนองมีเงื่อนไข (conditional response)
มีการศึกษาเรื่องการปรับภาวะให้เกิดความกลัวในสัตว์สปีชีส์ต่าง ๆ เริ่มตั้งแต่หอยทากจนกระทั่งถึงมนุษย์
ในมนุษย์ ความกลัวมีเงื่อนไขวัดได้โดยการรายงานของผู้รับการทดสอบและการตอบสนองทางผิวหนังโดยการนำกระแสไฟ (galvanic skin response)
ในสัตวอื่น ความกลัวมีเงื่อนไขวัดได้โดยการมีตัวแข็งของสัตว์ (คือช่วงเวลาที่สัตว์ทำการสังเกตการณ์โดยไม่มีการเคลื่อนไหว) หรือโดย fear potentiated startle ซึ่งเป็นการตอบสนองโดยรีเฟล็กซ์ต่อตัวกระตุ้นที่น่ากลัว
ความเปลี่ยนแปลงของอัตราการเต้นของหัวใจ อัตราการหายใจ และการตอบสนองในกล้ามเนื้อวัดโดยการบันทึกคลื่นไฟฟ้าในกล้ามเนื้อ (electromyography) ก็สามารถใช้ได้ในการวัดความกลัวมีเงื่อนไข
การปรับภาวะให้เกิดความกลัวเชื่อกันว่า อาศัยเขตในสมองที่เรียกว่า อะมิกดะลา (amygdala)
การตัดออกหรือการยับยั้งการทำงานของอะมิกดะลาสามารถยับยั้งทั้งการเรียนรู้และการแสดงออกของความกลัว
การปรับภาวะให้เกิดความกลัวบางประเภท (แบบ contextual และ trace) ก็อาศัยเขตฮิปโปแคมปัสด้วย ซึ่งเป็นเขตสมองเชื่อกันว่ารับพลังประสาทนำเข้าจากอะมิกดะลาและประสานสัญญาณนั้นกับข้อมูลประสบการณ์ที่เคยมีมาก่อนที่ทำให้ตัวกระตุ้นนั้นมีความหมาย
ทฤษฎีที่ใช้อธิบายประสบการณ์ที่ให้เกิดความบาดเจ็บหรือความเครียดทางจิตใจ บอกเป็นนัยว่า ความหวาดกลัวที่อาศัยอะมิกดะลาจะไม่อาศัยฮิปโปแคมปัสในช่วงเวลาที่กำลังประสบความเครียดอย่างรุนแรง และจะมีการบันทึกประสบการณ์นั้นไว้ทางกายภาพหรือโดยเป็นภาพ
เป็นความรู้สึกที่สามารถจะกลับมาเกิดขึ้นอีกปรากฏเป็นอาการต่าง ๆ ทางกายภาพ หรือเป็นภาพย้อนหลัง (flashback) โดยที่ไม่มีความหมายเกี่ยวข้องเหตุการณ์ที่กำลังเกิดในปัจจุบัน
นักทฤษฎีบางพวกเสนอว่า ความกลัวมีเงื่อนไขเป็นไปร่วมกับเหตุเกิดของโรควิตกกังวลประเภทต่าง ๆ ทั้งโดยกิจและโดยระบบประสาท
งานวิจัยเกี่ยวกับการได้มา (acquisition) การทำให้มั่นคง (consolidation) และความสูญไป (extinction) ของความกลัวมีเงื่อนไข อาจจะนำไปสู่การบำบัดรักษาทางเวชกรรมหรือทางจิตบำบัดใหม่ ๆ เพื่อโรคต่าง ๆ เช่น โรคดิสโซสิเอทิฟ โรคกลัวประเภทต่าง ๆ และความผิดปกติที่เกิดหลังความเครียดที่สะเทือนใจ (post-traumatic stress disorder)
ผลงานวิจัยของโจเซ็ฟ เลอดูซ์

โจเซ็ฟ เลอดูซ์ นักประสาทวิทยาศาสตร์ชาวอเมริกัน พบวิถีประสาทสองทางในอะมิกดะลาในสมองของหนูทดลองที่ทำการทดลองโดยการปรับภาวะให้เกิดความกลัวและโดยทำรอยโรค
เลอดูซ์เรียกวิถีประสาทเหล่านั้นว่า ทางบน (high road) และทางล่าง (low road)
ทางล่างเป็นวิถีประสาทที่ส่งสัญญาณจากตัวกระตุ้นไปยังทาลามัส ต่อจากนั้นไปยังอะมิกดะลาซึ่งเริ่มการตอบสนองด้วยความกลัวในร่างกาย
ลำดับการทำงานนี้เกิดขึ้นนอกอำนาจจิตใจไม่ประกอบด้วยการรับรู้ตัวกระตุ้น (เช่นสัตว์ยังไม่ทันมีความรู้สึกว่าเห็นตัวกระตุ้น แต่ก็เกิดความกลัวแล้ว) นึ่เป็นทางประสาทที่เร็วที่สุดที่จะให้เกิดการตอบสนองทางกาย
แต่ว่า ทางบนนั้นก็เริ่มทำงานไปพร้อม ๆ กันกับทางล่าง
แต่ว่าเป็นทางที่ช้ากว่าซึ่งเกี่ยวข้องกับเปลือกสมองเขตต่าง ๆ ที่ในที่สุดนำไปสู่การรับรู้ว่าตัวกระตุ้น (ที่ทำให้เกิดความกลัว) นั้นคืออะไร
ทางล่างเป็นระบบใต้เปลือกสมอง (subcortical) เท่านั้น ดังนั้น เป็นทางที่พิจารณาว่าเป็นกลไกการป้องกันตัวแบบดั้งเดิมที่ไม่ซับซ้อน และมีอยู่ตามลำพังในสัตว์ที่มีวิวัฒนาการที่ต่ำกว่า ที่ยังไม่มีการพัฒนาส่วนที่ซับซ้อนกว่าของสมอง
ส่วนในสัตว์ที่มีวิวัฒนาการที่สูงกว่า ทั้งทางบนทางล่างทำงานไปพร้อม ๆ กันเพื่อก่อให้เกิดทั้งการตอบสนองด้วยความกลัวและทั้งข้อมูลป้อนกลับคือการรับรู้ตัวกระตุ้นที่ทำให้เกิดความกลัว
การปรับภาวะให้เกิดความกลัวด้วยกลิ่นในหนูทดลอง

มีการใช้สารอินทรีย์ประกอบ Acetophenone ในการทดลองเพื่อตรวจสอบว่ามีการสืบทอดทางพันธุกรรมของประสบการณ์ที่ก่อให้เกิดความเครียดจากพ่อแม่หรือไม่ โดยเป็นการทดลองแบบการปรับภาวะให้เกิดความกลัวด้วยกลิ่น
กลิ่นของ Acetophenone จะเริ่มการทำงานของเซลล์รับกลิ่น (odorant receptor) ในระบบประสาท ซึ่งนำมาใช้ในการปรับสภาวะให้หนู
การทดลองของไดแอสและเรสเรอร์ แสดงว่า ข้อมูลเกี่ยวกับสิ่งแวดล้อมอาจจะมีการสืบทอดทางพันธุกรรมที่ปรากฏทางพฤติกรรม ทางประสาทกายวิภาค และทางอีพีเจเนติกส์
ดูเพิ่ม

การประมวลผลให้เป็นความกลัวในสมอง
อะมิกดะลา
เชิงอรรถและอ้างอิง

↑  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ conditioning ว่า "การปรับภาวะ"
↑  Maren, Stephen (2001). "Neurobiology of Pavlovian fear conditioning". Annual Review of Neuroscience. 24: 897–931. doi:10.1146/annurev.neuro.24.1.897. PMID 11520922.
↑  การตอบสนองของผิวหนังโดยการนำกระแสไฟ (galvanic skin response)  เป็นวิธีการวัดการนำกระแสไฟฟ้าของผิวหนัง ซึ่งมีค่าต่าง ๆ กันไปขึ้นอยู่กับความชื้นของผิว นี่เป็นสิ่งที่น่าสนใจเพราะว่า ต่อมเหงื่ออยู่ใต้การบังคับของระบบประสาทซิมพาเทติก ดังนั้น การนำกระแสไฟฟ้าของผิวสามารถใช้เป็นเครื่องบ่งถึงความตื่นตัวทางจิตและทางกายภาพ
↑  fear potentiated startle เป็นการตอบสนองแบบรีเฟล็กซ์ทางกายภาพต่อตัวกระตุ้นที่ปรากฏ ซึ่งเป็นตัวชี้บอกปฏิกิริยาที่ประกอบด้วยความกลัวในสิ่งมีชีวิต ปฏิกิริยานี้เกิดได้เนื่องจากตัวกระตุ้นอะไรก็ได้ที่น่ากลัว เช่นจะเป็นวัตถุ หรือบุคคล หรือสถานการณ์ที่ทำให้สัตว์ประสบกับความรู้สึกกลัว แต่ในการทดลอง มักจะใช้เสียง เช่นเสียงดัง หรือแสง เช่นแสงสว่างมาก และวัดปฏิกิริยาที่เกิดขึ้นโดยอัตราการเต้นของหัวใจ
↑  Bromberg, Philip M. (2003). "Something wicked this way comes: Trauma, dissociation, and conflict: The space where psychoanalysis, cognitive science, and neuroscience overlap". Psychoanalytic Psychology. 20 (3): 558–74. doi:10.1037/0736-9735.20.3.558.
↑  Rosen, Jeffrey B.; Schulkin, Jay (1998). "From normal fear to pathological anxiety". Psychological Review. 105 (2): 325–50. doi:10.1037/0033-295X.105.2.325. PMID 9577241.
↑  LeDoux, Joseph (1996). The Emotional Brain: The Mysterious Underpinnings of Emotional Life. New York: Simon & Schuster.
↑  Acetophenone เป็นสารอินทรีย์ประกอบ (organic compound) มีสูตรเคมี C6H5C (0) CH3 เป็นคีโตนแบบ aromatic ที่ง่ายที่สุด เป็นของเหลวไม่มีสี เป็นสารตั้งต้นของเรซินและน้ำหอม
↑  Dias, B. G. & Ressler, K. J. (2013) . Parental olfactory experience influences behavior and neural structure in subsequent generations. Nature Neuroscience, Dec 01, 2013. PMID 24292232 (Retrieved December 21, 2013)
จุมพล ทองตัน

| จุมพล ทองตัน |
| --- | --- |
เกิด: จุมพล ทองตัน 29 พฤศจิกายน พ.ศ. 2507 (60 ปี) จังหวัดพังงา
อาชีพ: นักร้อง • นักแสดง • อาจารย์ • นักประพันธ์เพลง
ปีปฏิบัติงาน: พ.ศ. 2546–ปัจจุบัน
อาชีพทางดนตรี
แนวเพลง: ลูกทุ่ง •  ป็อป 
ช่วงปี: พ.ศ. 2546–2561
ค่ายเพลง: แกรมมี่โกลด์ ในเครือ จีเอ็มเอ็ม แกรมมี่ (พ.ศ. 2548 - พ.ศ. 2561)
 นักดนตรี
จุมพล ทองตัน ชื่อเล่น โกไข่ (29 พฤศจิกายน พ.ศ. 2507 - ) เป็นนักร้องลูกทุ่ง นักแสดงชายชาวไทย
ประวัติ

จุมพล ทองตัน เกิดเมื่อ 29 พฤศจิกายน พ.ศ. 2507 บ้านเกิดอยู่ที่ตำบลท้ายช้าง อำเภอเมือง จังหวัดพังงา เป็นบุตรของนายจำเริญ ทองตัน และนางราตรี ทองตัน มีพี่น้องอีก 4 คน เป็นชาย 1 คน และ หญิง 3 คน
ประวัติ > การศึกษา

ระดับชั้นอนุบาล โรงเรียนอนุบาลพังงา
ระดับชั้นประถมศึกษา โรงเรียนอนุบาลพังงา ป.1-4 โรงเรียนบ้านทุ่งเจดีย์ ป.5-7
ระดับมัธยมศึกษา โรงเรียนดีบุกพังงาวิทยายน ม.ศ.1-3 โรงเรียนอำนวยศิลป์พระนคร ม.ศ.4-5
ระดับปริญญาตรี มหาวิทยาลัยราชภัฏจันทรเกษม ครุศาสตร์บัณฑิต เอกดนตรีศึกษา (เกียรตินิยม)
ปริญญาครุศาสตร์ดุษฎีบัณฑิต กิตติมศักดิ์ สาขาดนตรีศึกษา มหาวิทยาลัยราชภัฏภูเก็ต
นอกจากงานวงการบันเทิงแล้ว จุมพล ยังเป็นอาจารย์พิเศษคณะนิเทศศาสตร์ จุฬาลงกรณ์มหาวิทยาลัย ภาควิชาสื่อสาร มวลชน สอนวิชา “ดนตรีเพื่อการสื่อสารมวลชน” (MUSIC FOR COMMUNICATION 2542 – ปัจจุบัน) เป็นอาจารย์พิเศษสถาบันกันตนา สอนวิชา โสตศิลป์เพื่อการสื่อสาร (AUDIO COMMUNICATION) และอาจารย์พิเศษ วิทยาลัยนานาชาติ มหาวิทยาลัยศิลปากร สอนวิชา SOUND ART รวมถึงผลงานร่วมเขียนเอกสารการสอนชุดวิชา “การเขียนเพื่อการประชาสัมพันธ์” ในหัวข้อ “การใช้เพลงเพื่อการประชาสัมพันธ์” ให้กับมหาวิทยาลัยสุโขทัยธรรมาธิราช  การรับเชิญบรรยายให้กับหน่วยงานราชการและเอกชน ในหัวข้อที่เกี่ยวกับการนำเสียงดนตรีไปประยุกต์ใช้ ทั้งยังเป็นนักประพันธ์ดนตรีประกอบภาพยนตร์โฆษณา , ดนตรีประกอบภาพยนตร์ , นักประพันธ์เพลงเพื่อการอนุรักษ์ท้องถิ่น ,  เพลงเพื่อสังคม , เพลงประจำองค์กร ฯลฯ
ผลงานเพลง

จุมพล ทองตัน มีผลงานเป็นนักร้องในนาม “โกไข่” ร่วมกับ "นายสน" สนธยา ชิตมณี ในสังกัดบริษัท  จีเอ็มเอ็ม แกรมมี่ จำกัด (มหาชน)
ตลอดระยะเวลาที่ผ่านมาที่อยู่กับแกรมมี่โกลด์ โกไข่มีอัลบั้มชุดที่ 1 ปี พ.ศ. 2549 ถึง ชุดที่ 3 เรื่องของคนปนกับหมา ปี พ.ศ. 2553 อัลบั้มกับอีก 1 อัลบั้มที่ไม่ได้วางขายคืออัลบั้มชุดที่ 4
ในวันที่ 26 กรกฎาคม 2560 จุมพลได้หมดสัญญากับแกรมมี่ โกลด์เป็นที่เรียบร้อย หลังเจ้าตัวตัดสินใจไม่ต่อสัญญา และเดินหน้าเป็นนักร้องอิสระเต็มตัว โดยตลอดระยะเวลาที่ผ่านมาที่เธออยู่กับแกรมมี่โกลด์
ผลงานเพลง > อัลบั้มเดี่ยว > โกไข่ ทะเลจีนใต้ (18 พฤษภาคม 2547)

ไม่หรือ
หัวใจพูดคุย
หรอยไหม
ลีลาอวดลาย
อย่าแช่บ
ด้วยรัก
กราบหลวงพ่อแช่ม
มาเจี้ยะฉ่าย
คนช้าแต้ง
จั้ว
ผลงานเพลง > อัลบั้มเดี่ยว > อัลบั้ม แรงบันดาลใจจาก มหา'ลัยเหมืองแร่ (27 พฤษภาคม 2548)

เสียงครวญจากดวงใจ ศิลปิน สน สนธยา,โกไข่
มหา ลัยชีวิต ศิลปิน โกไข่
วิทยาลัย ศิลปิน สน สนธยา
รักนี้มีกรรม ศิลปิน โกไข่
สาวตางาม ศิลปิน โกไข่
เคียงบ่าเคียงไหล่ ศิลปิน สน สนธยา
ฆ่าให้ตาย...ก็ลัก ศิลปิน โกไข่
บุญน้อย ศิลปิน สน สนธยา
ขอให้บอก ศิลปิน สน สนธยา
ยังเหมือนเดิม ศิลปิน สน สนธยา
ผลงานเพลง > อัลบั้มเดี่ยว > โกไข่ กับ นายสน ชุด 1 (26 กันยายน 2049)

น้ำตาแดช
พันพรือก็ยอม
คนไม่ไหร
อดีตรักเยาวราช
อุแว้
อยู่อย่างยั่งยืน
หนุ่มโกปี้อ้อ
ยอมร็อคเพราะรัก
เรียนไม่จบหลบมา
ล้อมวงกินข้าว
ผลงานเพลง > อัลบั้มเดี่ยว > โกไข่ กับ นายสน ชุดที่ 2 โนราโยตี้ (26 กันยายน 2551)

คนขาดหุ้น ศิลปิน โกไข่ กับ นายสน
จากโต๊ะข้างด้วยความหวังดี ศิลปิน นายสน
โนราโยตี้ ศิลปิน โกไข่ กับ นายสน
ความคิดถึงกำลังเดินทาง ศิลปิน โกไข่ (ต่อมา ไมค์ ภิรมย์พร และ รัชนก ศรีโลพันธุ์ ได้เอาไปร้องใหม่ในโปรเจค 20 ปี แกรมมี่โกลด์ เพลงของฉัน เพลงของเธอ เพลงของเรา ชุดที่ 3)
ไม่เจ็บไม่มาไม่ว่าไม่พรือ ศิลปิน นายสน
อวสานสก๊อย ศิลปิน นายสน
เว้นไว้สักเบอร์ ศิลปิน นายสน
ปีเจ็ด ศิลปิน นายสน
เหนื่อยนักพักหีด ศิลปิน โกไข่
รักหนัดเหนียน ศิลปิน โกไข่
เพลงที่เปิด ทางช่อง แฟนทีวี (ทดลองออกอากาศ)
โนราโยตี้
คนขาดหุ้น
จากโต๊ะข้างด้วยความหวังดี
ความคิดถึงกำลังเดินทาง ศิลปิน โกไข่
เว้นไว้สักเบอร์
ผลงานเพลง > อัลบั้มเดี่ยว > โกไข่ กับ นายสน ชุดที่ 3 เรื่องของคนปนกับหมา (23 กุมภาพันธ์ 2553)

เรื่องของคนปนกับหมา ศิลปิน โกไข่ กับ นายสน
คืนนี้เหงาเท่ากันไหม ศิลปิน โกไข่ กับ นายสน
โหลดใครมารักฉันที ศิลปิน นายสน
คิดถึงฉันไหมเวลาที่เธอ... (ต้นฉบับ กบ Taxi) ศิลปิน โกไข่
แมวไม่อยู่ ศิลปิน โกไข่ กับ นายสน
ไม่ว่าง ศิลปิน นายสน
ไม่เหมือนเดิมแน่นอน ศิลปิน นายสน
อยากกลับไปให้ลมใต้กอด ศิลปิน โกไข่
เอาใจฉันไปใส่ใจเธอ ศิลปิน โกไข่ กับ นายสน
โทษฐานของการมาสาย (ต้นฉบับ ตั๊กแตน ชลดา) ศิลปิน นายสน
เพลงที่เปิด ทางช่อง แฟนทีวี (ตามลำดับการออกอากาศ)
เรื่องของคนปนกับหมา
คืนนี้เหงาเท่ากันไหม
คิดถึงฉันไหมเวลาที่เธอ... (ต้นฉบับ กบ Taxi)
ไม่ว่าง
โหลดใครมารักฉันที ศิลปิน นายสน
ผลงานเพลง > อัลบั้มรวมเพลง

รวมเพลงดัง 2 ฝั่งทะเล จากโกไข่กับนายสน (9 ธันวาคม 2553)
ผลงานเพลง > ซิงเกิ้ล

ผลงานในนาม โกไข่กับนายสน
เดี๋ยวโทรกลับ (แช่ม แช่มรัมย์ ได้เอาไปร้องใหม่ในโปรเจค 20 ปี แกรมมี่โกลด์ เพลงของฉัน เพลงของเธอ เพลงของเรา ชุดที่ 3) (13 มีนาคม 2556)
ตะกอนความคิดถึง (13 มีนาคม 2556)
ไอ้เท่งมันชวน (4 กุมภาพันธ์ 2557)
คิดถึงพ่อหลวง (พฤศจิกายน 2559)
พ่อยัง (พฤศจิกายน 2559)
พ่อยัง (ร่วมกับ แสน นากา และ แช่ม แช่มรัมย์) (เพลงพิเศษ) (พฤศจิกายน 2559)
ผลงานเพลง > ผลงานร่วมศิลปินอื่น > 10 ปี แกรมมี่ โกลด์ ดนตรีไม่มีพรมแดน (26 กรกฎาคม 2548)

อัลบั้มพิเศษ 10 ปี แกรมมี่ โกลด์ ดนตรีไม่มีพรมแดน เป็นโปรเจกต์พิเศษในโอกาสครบรอบ 10 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 10 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยม กว่า 41 ชีวิต ทั้งสตริง ลูกกรุง และลูกทุ่ง ซึ่งอัลบั้มนี้มีทั้งหมด 3 ชุด โกไข่ อยู่ชุดที่ 2
เดาใจฟ้า ศิลปิน พลพล พลกองเส็ง
สามคำจากใจ ศิลปิน เสือ ธนพล
ขอคนรู้ใจ ศิลปิน กบ Taxi
ฝากดินกลิ่นดาว ศิลปิน หนุ่ย นันทกานต์
อย่าทำดีนาทีสุดท้าย ศิลปิน ศิรศักดิ์ อิทธิพลพาณิชย์
โชว์เบอร์ไม่โชว์ใจ ศิลปิน มาลีวัลย์ เจมีน่า
แค่แขกรับเชิญ ศิลปิน ไท ธนาวุฒิ
ขวัญเอย ขวัญมา ศิลปิน อี๊ด ฟลาย
อ้อมแขนคนธรรมดา ศิลปิน อ๊อด คีรีบูน
ร้องไห้สองหน ศิลปิน สุเมธ องอาจ
คิดถึงคนไกล ศิลปิน ไม้เมือง
วอนพ่อขุน ศิลปิน โกไข่ (ต้นฉบับ ชัย สานุวัฒน์)
ผลงานเพลง > ผลงานร่วมศิลปินอื่น > แก๊งปากซอย (23 มิถุนายน 2554)

วางแผงในรูปแบบ : CD , VCD Karaoke , DVD Karaoke
อัลบั้มพิเศษ แก๊งปากซอย เป็นการรวม 8 ศิลปินเพื่อชีวิต นำโดย แช่ม แช่มรัมย์,กล้วย แสตมป์,พี สะเดิด,แสน นากา,เดวิด อินธี,ดอน ปาละกุล และ โกไข่กับนายสน
อย่าเสี่ยงกับคนเหงา ศิลปิน แสน นากา และ เดวิด อินธี
ส่วนขาดส่วนเกิน ศิลปิน กล้วย แสตมป์
เกลียดความคิดถึง ศิลปิน โกไข่ (อุเทน พรหมมินทร์ ได้เอาไปร้องใหม่ในโปรเจค 25 ปี แกรมมี่โกลด์ 25 ปี แห่งความผูกพัน ฉันและเธอ)
ตกนรกแน่นอน ศิลปิน แช่ม แช่มรัมย์ และ โกไข่กับนายสน
อยากโดนเต็มหัวใจ รวมศิลปิน
สามกำสิบ ศิลปิน แสน นากา
ขอทวงแฟนผมคืน ศิลปิน เดวิด อินธี
ฉันเป็นแฟนเธอแล้ว เธอเป็นแฟนใคร ศิลปิน แสน นากา และ ดอน ปาละกุล
พรุ่งนี้จะมาอีกไหม ศิลปิน นายสน
อยากตกเป็นแฟนของเธอ ศิลปิน พี สะเดิด
เพลงที่เปิด ทางช่อง แฟนทีวี เพลง อยากโดนเต็มหัวใจ (รวมศิลปิน)
ผลงานเพลง > ผลงานร่วมศิลปินอื่น > รัชนก ศรีโลพันธุ์ ชุดที่ 3 ฝากคำถามไว้กับดาว (13 กันยายน 2555)

ฝากคำถามไว้กับดาว
สายน้ำไม่ไหลกลับ
รักบ้างคิดถึงบ้าง
รู้หรือเปล่า ใครเขาคิดถึง
พี่บ่าวอย่าเอิด (ร้องคู่กับ โกไข่)
ดอกไม้ที่หายไป
ตะวันตกที่หัวใจ
อยู่ไหนคนที่เธอเคยเป็น
คิดถึงกันจริงหรือเปล่า
หัวใจยังอุ่นดี (ร้องคู่กับ กล้วย แสตมป์)
ผลงานเพลง > ผลงานร่วมศิลปินอื่น > 20 ปี แกรมมี่ โกลด์ เพลงของฉัน เพลงของเธอ เพลงของเรา (25 มิถุนายน 2558)

วางแผงในรูปแบบ : CD , VCD Karaoke , DVD Karaoke
อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด นายสน อยู่ชุดที่ 3
ชุดที่ 3 ร่วมด้วย เสถียร ทำมือ,แช่ม แช่มรัมย์,แสน นากา,เดวิด อินธี,ไม้เมือง,โกไข่กับนายสน,รัชนก ศรีโลพันธุ์,กล้วย แสตมป์ และ ชินกฤช มะลิซ้อน
คนบ้านเดียวกัน ศิลปิน พี สะเดิด
สาวกระโปรงเหี่ยน ศิลปิน แสน นากา
ความคิดถึงกำลังเดินทาง ศิลปิน รัชนก ศรีโลพันธุ์
หัวใจมักง่าย ศิลปิน นายสน
อยากพับแผ่นฟ้า ศิลปิน เสถียร ทำมือ
แทนความคิดถึง ศิลปิน ไม้เมือง
คิดถึง...คิดถึง ศิลปิน โกไข่ (ต้นฉบับ พี สะเดิด)
รักหมดใจ ใจหมดรัก ศิลปิน เจมส์ ชินกฤช
อยากมีเธอเป็นแฟน ศิลปิน เดวิด อินธี
ไม่มีอะไรจะคุยกับเธอ ศิลปิน กล้วย แสตมป์
ชีวิตไม่พร้อม แต่หัวใจพร้อม ศิลปิน พี สะเดิด
เดี๋ยวโทรกลับ ศิลปิน แช่ม แช่มรัมย์
เพลงที่เปิด ทางช่อง แฟนทีวี (ตามลำดับการออกอากาศ)
คิดถึง...คิดถึง
ผลงานเพลง > ผลงานร่วมศิลปินอื่น > เจ้าชายท้ายซอย (26 พฤษภาคม 2559)

อัลบั้มพิเศษ เจ้าชายท้ายซอย นำโดย แช่ม แช่มรัมย์, เดวิด อินธี, ตั๊ก วชรกรณ์, แสน นากา และ โกไข่กับนายสน
เจ้าชายท้ายซอย ศิลปิน รวมศิลปิน
More Than อ้าย Can Say ศิลปิน เดวิด อินธี
ยังหายใจก็ยังไม่แพ้ ศิลปิน ตั๊ก วชรกรณ์
เจ้านายครับ ศิลปิน แสน นากา
อะโต้ย ศิลปิน นายสน
อยากมีใครคนนั้น ศิลปิน โกไข่
ขอเป็นลมแป๊บ ศิลปิน แช่ม แช่มรัมย์
อย่างน้อยก็ได้รัก อย่างมากก็แค่เจ็บ ศิลปิน เดวิด อินธี
พรุ่งนี้เธอคงรัก ศิลปิน ตั๊ก วชรกรณ์
สวยแล้วก็ไป ศิลปิน แช่ม แช่มรัมย์
ไปที่ชอบที่ชอบ ศิลปิน แสน นากา
เพลงที่เปิด ทางช่อง แฟนทีวี (ตามลำดับการออกอากาศ)
เจ้าชายท้ายซอย
ผลงานเพลง > ซิทคอมเรื่อง หมัดเด็ดเสียงทอง (2557)

เพลงหนึบ และ เพลงแค่พูดได้ก็บุญแล้ว (เพลงประกอบละครซิทคอม หมัดเด็ดเสียงทอง) ร่วมกับ ไผ่ พงศธร, ตั๊กแตน ชลดา และ ดีเจกานต์
ผลงานการประพันธ์เพลง

เรารักกันหรือฉันรักเธอ - รัชนก ศรีโลพันธุ์
ผลงานละคร > ละครโทรทัศน์

พ.ศ. 2557 ผี เพลง นักเลง พระ (/ช่องวัน) รับบทเป็น
พ.ศ. 2560 เพลิงพระนาง (มุมใหม่/ช่อง 7) รับบทเป็น ตนบุญ
พ.ศ. 2562 ฝ่าดงพยัคฆ์ (กันตนา โมชั่น พิคเจอร์ส/PPTVHD36) รับบทเป็น มหาอ่ำ
พ.ศ. 2564 รางรักพรางใจ (มุมใหม่/ช่อง 7) รับบทเป็น ปิติ
พ.ศ. 2565 จากเจ้าพระยาสู่อิรวดี (มาเจนตา มีเดีย ครีเอชั่น/Thai PBS) รับบทเป็น เจ้าฟ้าเมืองนาย
ผลงานละคร > ละครชุด

พ.ศ. 2565 Remember Me ความรักเขียนด้วยความรัก (Ultimate Troop/Amarin TV) รับบทเป็น พ่อชะเอมและแชมป์ คู่กับ พุทธชาด พงศ์สุชาติ
พ.ศ. 2566 The Interns หมอมือใหม่ (Bear In Mind Studios/Thai PBS) รับบทเป็น ปวุฒิ เกียรติไกวัล (พ่อของปวิน, น้ำหวาน) (รับเชิญ)
ผลงานละคร > ละครเฉลิมพระเกียรติ

พ.ศ. 2562 ป่าปลูกรัก (/ช่อง 5) รับบทเป็น ดิน ภูทิพย์ (พ่อร่มไม้) (จบในตอน)
ผลงานละคร > ซิทคอม

พ.ศ. 2557 หมัดเด็ดเสียงทอง (/ช่อง 9) รับบทเป็น เฮียปอ (รับเชิญ)
ผลงานภาพยนตร์

พ.ศ. 2548  มหา’ลัยเหมืองแร่ รับบท โกต้อง
พ.ศ. 2549  SEASON CHANGE เพราะอากาศเปลี่ยนแปลงบ่อย รับบท พ่อของป้อม
พ.ศ. 2557  นะโมโอเค รับบท พระวินัย
พ.ศ. 2557  หมวยจิ้นดิ้นก้องโลก รับบท พ่อของหมวย
พ.ศ. 2562  ขุนแผน ฟ้าฟื้น รับบท ขุนศรีวิชัย
ผลงานโฆษณา

ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
ซอสปรุงรสฝาเขียว ตรา ภูเขาทอง ร่วมกับ ตั๊กแตน ชลดา,รัชนก ศรีโลพันธุ์,นายสน และ เจมส์ ชินกฤช (2556)
กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)
ผลงานโฆษณา > ผลงานหนังสือ

เพลงเพื่อชีวิต
ลูกทุ่งเพื่อชีวิต
เพลงหวานบ้านทุ่ง
เพลงลูกทุ่งเพื่อชีวิต
เพลงล้านวิว
คอนเสิร์ต

คอนเสิร์ต พลพล คนกันเอง ตอน ดั่งใจเดียวกัน (รับเชิญ) (11 มิถุนายน 2548)
คอนเสิร์ต ผาดำ ครั้งที่ 1 (28 เมษายน 2550)
คอนเสิร์ต Feel Good Music and Movie Concert (10 พฤศจิกายน 2550)
คอนเสิร์ต ผาดำ ครั้งที่ 2 (15 มีนาคม 2551)
คอนเสิร์ต Pattaya Music Festival 2009 (22 มีนาคม 2552)
คอนเสิร์ต สวัสดีลูกทุ่งทั่วไทย ปี 3 (3 ตุลาคม 2552)
คอนเสิร์ต ผาดำ ครั้งที่ 3 (14 มีนาคม 2553)
คอนเสิร์ต Pattaya Music Festival 2010 (21 มีนาคม 2553)
คอนเสิร์ต สวัสดีลูกทุ่งทั่วไทย ปี 4 (24 กรกฏาคม 2553)
คอนเสิร์ต ผาดำ ครั้งที่ 4 (19 มีนาคม 2554)
คอนเสิร์ต ผาดำ ครั้งที่ 5 (17 มีนาคม 2555)
คอนเสิร์ต ไทยประกันชีวิตสัญจร ตอน คู่ซี้ คู่แซ่บ คู่ซึ้ง (2 มิถุนายน 2555)
คอนเสิร์ต Grammy Wonderland มันหยดหมดตึก (5-6 ตุลาคม 2555)
คอนเสิร์ต ผาดำ ครั้งที่ 6 (16 มีนาคม 2556)
คอนเสิร์ต การกุศล พี่ร้องให้น้องได้เรียน (15 กันยายน 2556)
รายการ 7 สี คอนเสิร์ต (7 ธันวาคม 2556)
คอนเสิร์ต ผาดำ ครั้งที่ 7 (2 มีนาคม 2557)
คอนเสิร์ต Hatyai Midnight Songkran (11 เมษายน 2557)
คอนเสิร์ต เทศกาล ทุ่งแสนสุข จ.ชุมพร (10 ตุลาคม 2557)
คอนเสิร์ต ร้อยใจ คีต-ศิลป์ภูเก็ต ลดเอดส์เป็นศูนย์ (19 ตุลาคม 2557)
คอนเสิร์ต สุนทรีย์คีตศิลป์ ถิ่นเมืองเก่า (26 กันยายน 2558)
คอนเสิร์ต การกุศล 10 ปี โรงเรียนเทศบาล 5 วัดหัวป้อมนอก (20 พฤษภาคม 2558)
คอนเสิร์ต Long Live The King Of Thailand 2015 (29 พฤศจิกายน 2558)
คอนเสิร์ต หัตถาธรรม ปันน้ำใจ สานรอยยิ้ม (15 พฤษภาคม 2559)
รางวัลที่ได้รับ

พ.ศ. 2534 ชนะเลิศการประพันธ์เพลงจิงเกิ้ลโฆษณาหัวข้อ “ผู้ชายไร้สารตะกั่ว”  จัดโดยบริษัทบัตเตอร์ฟลายจำกัด และบริษัทไอซีซีจำกัด
พ.ศ. 2543 รางวัลชมเชย โล่ห์พระราชทานสมเด็จพระเทพฯ การประพันธ์เพลงอวยพรวันคล้ายวันเกิด จัดโดยคณะกรรมาธิการการศาสนาศิลปะและวัฒนธรรม สภาผู้แทนราษฎร
พ.ศ. 2544 ชนะเลิศการประพันธ์เพลง “สำนึกไทย” จัดโดย องค์การสื่อสารมวลชนแห่งประเทศไทย (ช่อง9อ.ส.ม.ท.) ในโอกาสครบรอบการก่อตั้ง 40 ปี
พ.ศ. 2549 รางวัล "SERVICE ABOVE SELF” (บุคคลที่บริการในสาขาอาชีพดีเด่น) จากสโมสรโรตารี่ทุ่งคา ภาค3330 โรตารี่สากล
พ.ศ. 2550 รางวัล "เพชรในเพลง” (เนื่องในวันภาษาไทยแห่งชาติ)ของสำนักวรรณกรรมและประวัติศาสตร์ กรมศิลปากร ในฐานะนักประพันธ์คำร้อง / ทำนองและเรียบเรียงเสียงประสานในเพลง "อยู่อย่างยั่งยืน”จากอัลบั้ม โกไข่กับนายสน ชุดที่1
พ.ศ. 2552 รางวัล "ทำด้วยใจ" จากบริษัทจีเอ็มเอ็มแกรมมี่ จำกัด (มหาชน) ในฐานะศิลปินที่ช่วยเหลืองานสังคมของบริษัทมาโดยตลอด
พ.ศ. 2553 รางวัล "ลูกที่มีความกตัญญูกตเวทีอย่างสูงต่อแม่” ของสภาสังคมสงเคราะห์แห่งประเทศไทย ในพระบรมราชูปถัมภ์ โดยเข้ารับพระราชทานรางวัลจากพระองค์โสมฯ ในวันที่ 12 สิงหาคม 2553 ที่สวนอัมพร
พ.ศ. 2553 รางวัล "เพชรสยาม” ในฐานะศิษย์เก่าดีเด่นแห่งคณะมนุษย์ศาสตร์และสังคมศาสตร์ของมหาวิทยาลัยราชภัฎจันทรเกษม เนื่องในโอกาสที่มหาวิทยาลัย ครบรอบการก่อตั้ง 70 ปี (9 กันยายน 2553)
พ.ศ. 2557 รางวัล "ศิษย์เก่าดีเด่น ด้านความสำเร็จในอาชีพ" จากโรงเรียนดีบุกพังงาวิทยายน จ.พังงา เมื่อวันที่ 14 มีนาคม พ.ศ. 2557
พ.ศ. 2557 รางวัลชนะเลิศ "โครงการบทเพลงรักแห่งแผ่นดิน" ครั้งที่4 ในฐานะโค้ชผู้ฝึกสอนให้นักเรียนโรงเรียนเทศบาล5 วัดหัวป้อมนอก จ.สงขลา ได้รับรางวัลถ้วยพระราชทานสมเด็จพระนางเจ้าสิริกิติ์ พระบรมราชินีนาถ
พ.ศ. 2558 รางวัล "สุดยอดแรงบันดาลใจคนภูเก็ต"  จากนิตยสารสะพานหิน
พ.ศ. 2558 รางวัล "คนดีแทนคุณแผ่นดิน" ของสำนักข่าวเนชั่น ในฐานะศิลปินผู้สำนึกรักบ้านเกิดด้วยการประพันธ์และขับร้องเพลงภาษาถิ่นอันดามัน(พังงา,ภูเก็ต) เมื่อวันที่12ตุลาคม2558
พ.ศ. 2560 รางวัล "บุคคลผู้ทำคุณประโยชน์ต่อเด็กและเยาวชน สาขาศิลปวัฒนธรรม" จากกระทรวงการพัฒนาสังคมและความมั่นคงของมนุษย์ เนื่องในวันเยาวชนแห่งชาติ เมื่อ 20 กันยายน พ.ศ. 2560
พ.ศ. 2561 รางวัล "ผู้ใช้ภาษาไทยถิ่นดีเด่น" เนื่องในวันภาษาไทยแห่งชาติ จากกระทรวงวัฒนธรรม เมื่อวันที่ 29 กรกฎาคม พ.ศ. 2561
พ.ศ. 2562 รางวัล "เพชรอันดามัน" จากสำนักศิลปะและวัฒนธรรม มหาวิทยาลัยราชภัฏภูเก็ต
พ.ศ. 2563 รางวัล "ผู้ทำคุณประโยชน์ต่อจังหวัดพังงา ด้านดนตรีและคีตศิลป์" จากจังหวัดพังงา
พ.ศ. 2564 รางวัล "พังงาสดุดี" สาขาศิลปินต้านภัยยาเสพติด เนื่องในวันต่อต้านยาเสพติดโลก
พ.ศ. 2565 รางวัลศิษย์เก่าดีเด่น ACHIEVEMENT AWARDS โรงเรียนอำนวยศิลป์ จากสมาคมนักเรียนเก่าอำนวยศิลป์ ในวาระที่โรงเรียนครบรอบการก่อตั้ง 96 ปี (8รอบ) เมื่อวันที่ 26 พฤศจิกายน พ.ศ. 2565
พ.ศ. 2465 รางวัลเข็มเกียรติคุณ ผู้ทำคุณประโยชน์แก่พระพุทธศาสนา จากมหาวิทยาลัยมหาจุฬาลงกรณราชวิทยาลัย เมื่อวันที่10 ธันวาคม พ.ศ. 2565
ผลงานอื่น ๆ > ผลงาน ดนตรีประกอบภาพยนตร์โฆษณา

พ.ศ. 2542 ประพันธ์ดนตรีประกอบภาพยนตร์โฆษณาของบริษัท การบินไทย จำกัด (มหาชน) เนื่องในโอกาสครบรอบ 40 ปี
พ.ศ. 2542 ประพันธ์ดนตรีประกอบภาพยนตร์โฆษณาของ ปปส. ชุด Power of One
พ.ศ. 2543 ประพันธ์ดนตรีประกอบภาพยนตร์โฆษณา การประชุมเอดีบี ที่เชียงใหม่
พ.ศ. 2543 ประพันธ์ดนตรีประกอบภาพยนตร์โฆษณา การประชุมอังค์ถัด ที่กรุงเทพฯ
พ.ศ. 2545 ประพันธ์ดนตรีประกอบภาพยนตร์โฆษณาของสำนักงานส่งเสริมการลงทุน ชุด B.O.I. ROADSHOW
พ.ศ. 2553 ประพันธ์ดนตรีประกอบวิดิทัศน์ชุด THIS IS THAILAND ให้กับกระทรวงการต่างประเทศ ในโอกาสที่กระทรวงฯจัดทำโครงการ “เมืองไทยในใจคุณ”          เพื่อให้ทูตานุทูตของประเทศไทย นำภาพลักษณ์ใหม่ของประเทศไทยจากวีดิทัศน์นี้ ไปเผยแพร่แก่ทุกประเทศในโลกที่ประเทศไทยมีสถานทูตตั้งอยู่
พ.ศ. 2557 ประพันธ์ดนตรีประกอบภาพยนตร์โฆษณาของ การท่องเที่ยวแห่งประเทศไทย ชุด Thailand Happyness 2014
พ.ศ. 2558 ประพันธ์ดนตรีประกอบภาพยนตร์โฆษณาของ การท่องเที่ยวแห่งประเทศไทยชุด DISCOVERY THAINESS 2015
พ.ศ. 2555 ประพันธ์ดนตรีประกอบภาพยนตร์โฆษณาของ กระทรวงพาณิชย์ชุด Thailand The Land of Spa
พ.ศ. 2559 ประพันธ์ดนตรีประกอบภาพยนตร์โฆษณาของ การท่องเที่ยวแห่งประเทศไทย ชุด "ดีกว่าเยอะ"
พ.ศ. 2561 ประพันธ์ดนตรีประกอบภาพยนตร์โฆษณาของ การท่องเที่ยวแห่งประเทศไทย ชุด Thailand Tourism Year 2018 and Discover Thainess
ผลงานอื่น ๆ > ผลงาน ดนตรีประกอบอื่นๆ

ประพันธ์ดนตรีประกอบการเล่านิทานเรื่อง “กางเขน...นกเพลงอิสระ”(พ.ศ. 2541) ของโครงการสื่อสันติภาพ คณะนิเทศศาสตร์ จุฬาลงกรณ์ มหาวิทยาลัย
ร่วมประพันธ์ดนตรีประกอบการแสดง “อุลตร้าแมนมิลเลเนี่ยม 2000” (พ.ศ. 2543) ประพันธ์ในนามบริษัท แสนแสบ จำกัด
ประพันธ์ดนตรีประกอบละครเรื่อง “พ่อจอมยวน แม่จอมยุ่ง” ทางช่อง 3
ร่วมประพันธ์ดนตรีประกอบภาพยนตร์เรื่อง มหา’ลัยเหมืองแร่ (ฉากร้านกาแฟและเวทีรำวง) และประพันธ์เพิ่มเติม / ดัดแปลง / เรียบเรียงเสียงประสานใหม่ในเพลง “เสียงครวญจากดวงใจ” เพื่อประกอบภาพยนตร์เรื่องเดียวกัน
ประพันธ์ดนตรีประกอบการจัดแสดงงานศิลปะชุด MINDFULNESS  ของ รศ.พัดยศ พุทธเจริญ ศิลปินรางวัลศิลปาธร สาขาทัศนศิลป์ พ.ศ. 2552
พ.ศ. 2553 ประพันธ์ดนตรีประกอบการจัดงานแสดงศิลปะชุด NAMO BUDDHAYA (นะโมพุทธายะ) ให้แก่ รศ.พัดยศ  พุทธเจริญ (ศิลปินรางวัลศิลปาธรสาขาทัศนศิลป์ ปีพ.ศ. 2552 ที่หอศิลป์อะเดล เมื่อวันที่ 3 มีนาคม – 7 เมษายน 2553
พ.ศ. 2553 ประพันธ์ดนตรีประกอบสารคดีเรื่อง “รอยพระบาท ธ ทั่วพื้นแผ่นดินไทย” ในโอกาสที่ครบรอบการก่อตั้ง กรมพัฒนาที่ดิน กระทรวงเกษตรและสหกรณ์
พ.ศ. 2559 ประพันธ์ดนตรีประกอบพิธีเปิดการแข่งขันกีฬาองค์กรปกครองส่วนท้องถิ่น "นครภูเก็ตเกมส์"
พ.ศ.2567 ประพันธ์ดนตรีประกอบท่ารำประจำจังหวัดพังงา ชื่อ "ระบำกราภูงา"